Държавен вестник, бр. 10, 2021 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  10
Г. Пренос на живак, смеси на живака и/
или живачни съединения
13. За живака, смесите на живака и/
или живачните съединения трябва да бъде 
създаден и редовно актуализиран регистър 
при съхранението. В регистъра се въвежда 
информация за доставката, преместването 
или при необходимост обезвреждането на 
съхраняваните живак, смеси на живака и/
или живачни съединения, включително да се 
записват съхраняваните партиди. Регистърът 
трябва периодично да се проверява спрямо 
броя на съдовете/опаковките, съхранявани в 
съоръжението, за да се гарантира актуалността 
му. Поддържането на записи е задължително 
за целите на контрола. Когато количеството 
на съхранявания живак, различен от отпадъ­
ци от живак, надхвърля 50 тона или когато 
доставките на живак надхвърлят 10 тона на 
година, операторът предоставя на контролния 
орган информация за съответните количества 
за всеки обект в срок до 30 дни.
14.  Трябва да се извършват редовни (нап- 
ример месечни) инспекции на съоръженията 
за съхранение, за да се избегнат повреди, раз­
ливи/изпускания и влошаване на качеството 
на съхранението. 
15. Всички документи, съдържащи необхо­
димата информация, включително сертифика­
тите, придружаващи съдовете/контейнерите/
опаковките, и записите за изваждане от съ­
оръжението и транспортирането на живак, 
смеси на живака и/или живачни съединения 
след междинното им съхранение, за дестина­
цията и предназначението им, трябва да се 
съхраняват за срок 5 години.
Д. Обучение на служителите и план за 
действие при аварийни ситуации
16.  Трябва да бъде разработен/допълнен 
планът за действие при възникване на аварий­
ни ситуации в съответствие с изискванията 
на законодателството за защита при бедствия 
и на Закона за опазване на околната среда 
във връзка със съхранението на живак, смеси 
на живака и/или живачни съединения, в съ­
трудничество с местните органи по пожарна 
безопасност и защита на населението. Ава­
рийният план трябва да включва евакуация 
и процедури, които трябва да се следват в 
случай на тероризъм, пожар или други ка­
тастрофални събития, които биха могли да 
доведат до значителни изпускания на живак, 
както вътре, така и извън периметъра на 
съоръжението. Планът трябва да се прилага 
незабавно при случайни разливи/изпускания 
или други извънредни ситуации. Разположе­
ните в близост общности трябва да бъдат 
запознати с аварийния план и да знаят как 
да следват съответните процедури.
17. Основните елементи на всеки план за 
реагиране при извънредни ситуации включват 
идентифициране на потенциалните опасности; 
законите, уреждащи плана за реагиране при 
извънредни ситуации; действията, които тряб­
ва да се предприемат при извънредни ситуа­
ции, включително мерките за ограничаване 
на вредните въздействия; план за обучение 
на служителите; комуникационните цели 
(органи по пожарна безопасност и защита 
на населението, полицейски органи, единен 
европейски номер 112, съседни общности, 
местно управление и др.); както и методите 
и графиците за изпитване на оборудването за 
реагиране при извънредни ситуации. Трябва 
да се провежда проиграване на действията 
при извънредни ситуации.
18. Аварийният план трябва да обхваща 
различни сценарии, които могат да включват, 
без да се ограничават до:
а) повреда на съдовете/контейнерите/опа­
ковките за съхранение по време на боравене, 
включително разграничение между малки 
щети и сериозни повреди (например изцяло 
неработещо уплътнение на контейнер);
б) откриване на течове на съдовете/кон­
тейнерите по време на рутинните проверки;
в) изпускания, възникнали по време на 
операции за преопаковане, при необходимост, и
г) повреда на самото съоръжение за съхра­
нение, например поради наводнение, пожар, 
земетресение, тежки климатични условия, 
сериозна авария (експлозии, изтичане, из­
пускания, разпръскване) или вандализъм, 
които нарушават физическата цялост на съ­
оръжението.
19.  Във всеки сценарий трябва да се иден­
тифицират:
а) оборудването и процедурите, необходими 
за справяне с изпусканията на живак, смеси 
на живака и/или живачни съединения;
б) служителят и/или официалното лице 
за оказване на първа помощ за спешните 
медицински случаи;
в) официалното лице в съоръжението, от­
говорно за оценката на ситуацията (т.е. дали 
изпускането е незначително или сериозно) и 
за контрола на работниците при справяне с 
изпускането или инцидента;
г) процедури за уведомяване на другите 
работници в съоръжението (особено по отно­
шение на нуждата от предоставяне на лични 
предпазни средства);
д) подходящият момент за свързване с 
местната служба за реагиране при извънредни 
ситуации за допълнителна помощ;
е) подходящият момент за свързване с на­
ционалния зелен телефон в Министерството 
на околната среда и водите;
ж) подходящият момент за уведомяване 
на обществеността и какви действия трябва 
да се предприемат;
з) подходящият момент за евакуиране на 
всички работници от съоръжението.